ועדת הכספים, כנסת 19, פרוטוקול מספר 387, 2014-07-15 10:30

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: יש לנו שתי רביזיות.

<טמיר כהן: הרביזיה הראשונה הייתה פנייה מספר 93.

<טמיר כהן: הפנייה נועדה לבצע שינויים פנימיים בתקציב רשות האוכלוסין וההגירה לצורך התאמת העודפים להתחייבויות בגינן הן נוצרו.

<טמיר כהן: הרביזיה הייתה של יצחק כהן וסתיו שפיר.

ניסן סלומינסקי: מי בעד הרביזיה?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

ניסן סלומינסקי: הרביזיה לא התקבלה.

סתיו שפיר: אפילו מ"יש עתיד" שואלים על מה הרביזיה.

סתיו שפיר: אפשר להעביר לכולם את החומר?

ניסן סלומינסקי: כן.

ניסן סלומינסקי: אבל הוא הקריא את הרביזיה.

<טמיר כהן: החומר הועבר במייל.

סתיו שפיר: לא במייל.

סתיו שפיר: חברי הכנסת מגיעים לוועדה.

יצחק כהן: תזכירו במה מדובר.

ניסן סלומינסקי: חלק את הפנייה.

<טמיר כהן: פניות מספר 94 ו-95 של משרד הכלכלה.

<טמיר כהן: מחולקת לכם בזה הרגע.

ניסן סלומינסקי: זאת רביזיה שאני הגשתי.

סתיו שפיר: כאן היה את הקיצוץ להורים עובדים, קיצוץ בעידוד תעסוקה לחרדים, קיצוץ בעידוד תעסוקה לערבים.

ניסן סלומינסקי: לכן אני מבקש מהקואליציה להצביע בעד הרביזיה.

ניסן סלומינסקי: מי בעד הרביזיה?

סתיו שפיר: רגע.

סתיו שפיר: לא קיבלנו עדיין את הדפים.

סתיו שפיר: אני שוב מדגישה, בעיקר לחברי יש עתיד, שמדובר בקיצוץ בעידוד תעסוקה לחרדים, קיצוץ בעידוד תעסוקה לערבים, קיצוץ במעונות להורים עובדים.

סתיו שפיר: בפעם הקודמת אנחנו הצבענו נגד והיה לנו רוב.

ניסן סלומינסקי: לא היה רוב.

ניסן סלומינסקי: היה שקול.

סתיו שפיר: היה רוב.

סתיו שפיר: ארבעה מול ארבעה.

ניסן סלומינסקי: לכן הגשתי רביזיה.

ניסן סלומינסקי: אני מבקש מהקואליציה להצביע בעד.

ניסן סלומינסקי: בעד – רוב

ניסן סלומינסקי: הרביזיה התקבלה

ניסן סלומינסקי: הרביזיה התקבלה.

ניסן סלומינסקי: נמצא כאן נציג משרד הכלכלה?

<טמיר כהן: כן.

<טמיר כהן: נמצא גם נציג אגף התקציבים והוא יוכל להסביר.

אלעזר שטרן: אני מכיר בזבוזים בארגונים האלה כשעובר תקציב ממשרד ראש הממשלה למשרד הכלכלה.

ניסן סלומינסקי: תן לו להסביר.

<רן רידניק: אני אדבר לגבי הפנייה עצמה ואם יהיו שאלות לגבי סגמנטים מסוימים, אני אתייחס.

יצחק כהן: תסביר על הקיצוץ של 15 מיליון.

יצחק כהן: בעיקר על הקיצוצים.

סתיו שפיר: גם על העמותות.

סתיו שפיר: 10 מיליון שקלים שעוברים לעמותות למינהלת השירות הלאומי.

ניסן סלומינסקי: סתיו, אני מבקש.

סתיו שפיר: ניסן, זאת שאלה.

סתיו שפיר: על הבוקר אתה עצבני?

ניסן סלומינסקי: כן.

סתיו שפיר: אז תירגע ותן לי לשאול אותו את השאלה.

ניסן סלומינסקי: אני לא עצבני.

ניסן סלומינסקי: אני מבקש ממך לתת לו להסביר.

ניסן סלומינסקי: סתיו, אני מבקש, אם את רוצה לדבר, תירשמי.

ניסן סלומינסקי: נקודה.

סתיו שפיר: אנחנו נקיים דיון וכל השאלות יישאלו.

סתיו שפיר: בסדר.

סתיו שפיר: אין בעיה.

ניסן סלומינסקי: הדיון היה והוא יהיה קצר.

ניסן סלומינסקי: הוא רק יסביר.

סתיו שפיר: יש לי שאלות.

ניסן סלומינסקי: אבל תני לו להסביר.

סתיו שפיר: איזה עמותות מקבלות את העשרה מיליון שקלים ממינהלת השירות הלאומי.

ניסן סלומינסקי: תסביר בשתי דקות את ההצבעה שכבר הייתה.

<רן רידניק: אני אדבר על הפנייה באופן כללי ואם תרצו לגבי העמותות, אני אסביר.

<רן רידניק: שלום, אני רכז תחום תעסוקה באגף התקציבים.

<רן רידניק: הפנייה נועדה לבצע שינוי בתוך סעיף מספר 36 שעיקרו תקצוב של 87 מיליון שקלים הרשאה להתחייב מתוך מימון הסכם להכשרת עובדים בענף הבניין, הסכם שנחתם לפני כחודש.

<רן רידניק: עוד כ-11 מיליון שקלים הרשאה להתחייב לצורך הכוון תעסוקתי לעולי אתיופיה לפי החלטת הממשלה.

סתיו שפיר: הרשאה לכמה זמן?

ניסן סלומינסקי: תמשיך להסביר בבקשה.

<רן רידניק: הפרויקט עצמו הוא לארבע שנים.

<רן רידניק: עוד סך של שישה וחצי מיליון שקלים עבור תקציב פעולות בשירות התעסוקה, לצורך תקצוב תכנית רשות מקדמת תעסוקה והכשרות בדרום הארץ.

סתיו שפיר: מה הסכום הכולל של הפרויקט?

ניסן סלומינסקי: אתה מוכן להמשיך להסביר?

סתיו שפיר: ניסן, מה הבעיה עם השאלות האלה?

ניסן סלומינסקי: ביקשתי שתירשמי ואני אתן לך לשאול שאלות.

ניסן סלומינסקי: כך זה לא ילך.

יצחק כהן: אם צריך להירשם, תרשום גם אותי.

סתיו שפיר: תרשום אותי שלוש פעמים.

סתיו שפיר: יש לי הרבה שאלות.

ניסן סלומינסקי: לא.

ניסן סלומינסקי: אין שלוש פעמים.

ניסן סלומינסקי: יש פעם אחת.

<רן רידניק: בנוסף, וכאן אני גם ארחיב כי ביקשתם, יש תקצוב של כ-9.635 מיליון שקלים עבור מינהלת השירות האזרחי.

<רן רידניק: תקצוב של תוספת תקנים ואני מיד אפרט בדיוק ואומר מה התמהיל ואיזה עמותות, כפי שביקשתם.

<רן רידניק: עוד כ-12.5 מיליון שקלים, תקציב המיועד למימון, תפעול ותחזוקת מרכזי הכשרה מקצועית ממשלתיים.

<רן רידניק: זאת הפנייה שלפניכם.

<רן רידניק: לגבי העמותות עצמן, אם תרצו אני יכול להרחיב.

סתיו שפיר: כן.

ניסן סלומינסקי: דקה.

סתיו שפיר: לא רק ניסן כאן.

סתיו שפיר: יש כאן עוד חברי ועדה.

סתיו שפיר: עם כל הכבוד ליושב ראש.

יצחק כהן: והם לא פחות חשובים.

ניסן סלומינסקי: מאחר והתקיים הדיון, אם מישהו רוצה לשאול.

סתיו שפיר: הוא לא ענה לשאלות.

ניסן סלומינסקי: את רוצה לשאול?

סתיו שפיר: שאלתי.

ניסן סלומינסקי: שתי דקות.

ניסן סלומינסקי: בבקשה, תשאלי.

סתיו שפיר: אני לא צריכה שתי דקות.

סתיו שפיר: אני רוצה לדעת לאיזה עמותות זה הולך.

סתיו שפיר: יש גם פנייה אחר כך שאתה תענה עליה.

סתיו שפיר: כמה כסף מקבלת כל עמותה?

סתיו שפיר: מה סדר הגודל של כל ההרשאות להתחייב שאתם נתתם?

סתיו שפיר: מתי הן התקבלו?

סתיו שפיר: לכמה שנים?

סתיו שפיר: כמה אמור לעבור בכל שנה?

סתיו שפיר: לאיזה ספקים?

סתיו שפיר: אם זה לא עובר דרך המשרד, עם מי ההתקשרויות לגבי הכספים האלה?

סתיו שפיר: כמה כל אחת מקבלת בשקלים?

ניסן סלומינסקי: תענה רק לגבי העמותות.

<רן רידניק: לגבי הרשאות להתחייב.

<רן רידניק: זה 87 מיליון שקלים בהרשאה להתחייב.

<רן רידניק: מיזם להכשרת ישראלים בענף הבנייה, מיזם של בין שנתיים לשלוש שנים.

<רן רידניק: כל המימון הוא דרך משרד הכלכלה, מתוקצב במשרד הכלכלה שמתקצב הסכם שנחתם עם התאחדות הקבלנים והסתדרות העובדים בענף הבניין.

סתיו שפיר: על כמה.

<רן רידניק: 87 מיליון שקלים.

סתיו שפיר: בסך הכול.

<רן רידניק: בסך הכול.

<רן רידניק: בין שנתיים לשלוש שנים.

<רן רידניק: הרשאה שנייה בסך של 11.25 מיליון שקלים לתכנית של כארבע שנים לפי החלטת ממשלה לגבי מרכזי הכוון לאוכלוסייה האתיופית.

<רן רידניק: אלה שתי ההתחייבויות הגדולות שיש כאן בפניכם.

<רן רידניק: הכול דרך משרד הכלכלה ואין כאן שום מסלול עוקף.

<רן רידניק: ביקשתם פירוט לגבי העמותות.

סתיו שפיר: בפעם הקודמת הוא דיבר על שוברים.

סתיו שפיר: שזה מתבצע דרך שוברים.

ניסן סלומינסקי: תמשיך הלאה.

<רן רידניק: יש הרבה מאוד סגמנטים.

סתיו שפיר: לא ניצלתי את שתי הדקות שלי.

ניסן סלומינסקי: אבל שאלת והוא כבר עונה.

ניסן סלומינסקי: נגמר.

<רן רידניק: אני מתנצל.

<רן רידניק: אני אדם פשוט.

<רן רידניק: קשה לי

ניסן סלומינסקי: תענה בבקשה לגבי העמותות.

יצחק כהן: ניסן, אתה מפריע.

יצחק כהן: תן לה לדבר.

יצחק כהן: אנחנו בצפון קוריאה?

ניסן סלומינסקי: תסביר על העמותות.

סתיו שפיר: עוד לא הגענו לעמותות.

ניסן סלומינסקי: אני מבקש שתסביר על העמותות.

סתיו שפיר: אתה סתם רב אתי.

סתיו שפיר: ניסן, ברצינות.

ניסן סלומינסקי: סתיו, אני מבקש ממך.

ניסן סלומינסקי: היה דיון ממצה על זה .

יצחק כהן: לא היה על זה דיון.

ניסן סלומינסקי: היה דיון.

יצחק כהן: לא היה דיון על זה.

ניסן סלומינסקי: היה דיון והייתה כבר הצבעה.

יצחק כהן: ההצבעה נפלה.

סתיו שפיר: ההצבעה הייתה נגד.

סתיו שפיר: אתה זוכר?

ניסן סלומינסקי: היה דיון.

ניסן סלומינסקי: תסביר שוב על העמותות.

סתיו שפיר: אתה סתם עושה בלגן מכלום.

ניסן סלומינסקי: אני לא עושה בלגן.

סתיו שפיר: תן לו לענות על השאלות שלי.

סתיו שפיר: יש לכם רוב.

סתיו שפיר: אל תדאג, בסוף זה יעבור.

ניסן סלומינסקי: אין לי בעיה של רוב ולא רוב.

ניסן סלומינסקי: אני רק רוצה שניכנס למסגרת כי אנחנו מבזבזים את הזמן.

סתיו שפיר: אני אמשיך לשאול את השאלות שלי.

סתיו שפיר: אני לא הולכת לצאת מהוועדה.

ניסן סלומינסקי: תסביר את העמותות.

ניסן סלומינסקי: נקודה.

סתיו שפיר: אני רוצה להבין איך מתחלקים השוברים האלה.

ניסן סלומינסקי: סתיו, פעם ראשונה אני מבקש ממך.

סתיו שפיר: מה תעשה?

סתיו שפיר: תוציא אותי מהוועדה?

ניסן סלומינסקי: כן.

ניסן סלומינסקי: אני אוציא אותך מהוועדה.

סתיו שפיר: בסדר, תוציא אותו מהוועדה.

יצחק כהן: אי אפשר להוציא אותה.

סתיו שפיר: יהיה לך הרבה יותר פשוט.

ניסן סלומינסקי: תסביר את הנושא של העמותות.

סתיו שפיר: ואת השוברים, איך הם מתחלקים ואיך זה עובד.

סתיו שפיר: אני רוצה להבין.

סתיו שפיר: אני מתנצלת בשם כל הוועדה על זה שאתה צריך לעבור את הדברים האלה.

ניסן סלומינסקי: סתיו, אני מבקש ממך פעם שנייה לא להפריע לאיש לדבר.

סתיו שפיר: אני מבקשת ממך בפעם האלף שתתחיל להתייחס לדיונים האלה ברצינות ואל כאל מסחרה של כספים.

ניסן סלומינסקי: מי שעושה את המסחרה, זאת את כי את רוצה למשוך את הזמן.

ניסן סלומינסקי: תסביר את העמותות.

<רן רידניק: לגבי הפנייה או הסגמנט שנוגע לשירות אזרחי לאומי.

<רן רידניק: יש כתשעה וחצי מיליון שקלים שמוקצים לטובת תקני שירות לאומי.

<רן רידניק: אני קודם כל אציין לאיזה אוכלוסיות זה מגיע ואחרי כן לאיזה עמותות.

<רן רידניק: אם יהיו לכם עוד שאלות, אפשר להעביר.

סתיו שפיר: העמותות מעניינות אותנו.

<רן רידניק: אני עושה את זה מסודר.

<רן רידניק: לגבי אוכלוסייה של תקני שירות לאומי של נוער בסיכון, יש כ-3.18 מיליון שקלים.

<רן רידניק: לטובת תקני שירות לאומי של אנשים עם מוגבלות יש כ-3.75 מיליון שקלים.

<רן רידניק: לטובת האוכלוסייה החרדית, תקציב בגין מתנדבים לשירות אזרחי יש כמיליון שקלים ולפיקוח ובקרה עוד כ-1.2 מיליון שקלים.

יצחק כהן: אבל הורדתם כאן שלושה מיליון לחרדים.

<רן רידניק: לא.

<רן רידניק: זה במקום אחר.

<רן רידניק: לא הורדנו כאן.

יצחק כהן: האוכלוסייה החרדית, עידוד תעסוקה, מינוס שלושה מיליון שקלים.

<רן רידניק: זה לא שירות אזרחי לאומי.

יצחק כהן: לא.

יצחק כהן: עידוד תעסוקה.

<רן רידניק: זה בתקנה של עידוד תעסוקה וגם שם לא הורידו.

יצחק כהן: כתוב כאן.

<רן רידניק: הועבר לטובת שוברי הכשרה מקצועית בתקנה אחרת לחרדים.

<רן רידניק: הוסיפו תקנה שנייה.

יצחק כהן: זה מה שהיא שאלה.

<רן רידניק: לגבי חלוקה לעמותות.

<רן רידניק: אני מנחש שאתם מדברים על הגופים המוכרים, שמונה גופים מוכרים שלהם מוקצים התקנים והם מחלקים אותם לגופים המפעילים.

סתיו שפיר: איך זה מתחלק ביניהם?

יצחק כהן: שמות.

יצחק כהן: קודם כל שמות.

<רן רידניק: אני אתחיל מסודר.

<רן רידניק: לגבי אותם 3.185 מיליון של נוער בסיכון, כ-1.2 מיליון שקלים לעמינדב, 400 אלף שקלים לשלומית, 483 אלף שקלים לאגודה להתנדבות, 123 אלף שקלים לעיריית ירושלים וכמיליון שקלים לאלומה.

<רן רידניק: כל מה שתרצו, נעביר לכם בכתב.

סתיו שפיר: מראש ביקשנו את זה בכתב.

<רן רידניק: החלוקה לגבי אוכלוסיית אנשים עם מוגבלות היא: 1.305 מיליון שקלים לאלומה, 620 אלף שקלים לעמינדב, 700 אלף שקלים לשלומית ועוד 1.115 מיליון לאגודה להתנדבות.

יצחק כהן: ירושלים?

<רן רידניק: לגבי תקנים של אנשים עם מוגבלות, היא לא מופיעה.

יצחק כהן: בסעיף הקודם.

<רן רידניק: לגבי אוכלוסיית נוער בסיכון, מתוך ה-3.185, סכום של 123 אלף שקלים לעיריית ירושלים.

<רן רידניק: עיריית ירושלים, אני אגיד אנקדוטה, היא גם גוף מוכר וגם גוף מפעיל.

<רן רידניק: היא הגוף היחיד שמתפקד גם כגוף מוכר.

<רן רידניק: הוא הגוף היחיד שהוא לא עמותה.

<רן רידניק: לגבי חרדים.

<רן רידניק: הכול מגיע לגוף המתפעל שהוא רחשי לב.

יצחק כהן: מי זה רחשי לב?

<רן רידניק: עמותה שפועלת כגוף מתפעל.

<רן רידניק: בעבר זאת הייתה עמותה של הרב גרוסמן.

<רן רידניק: עמותת רחשי לב פועלת כגוף המתפעל לשירות האזרחי.

סתיו שפיר: כמה כסף?

<רן רידניק: 1.5 מיליון שקלים.

<רן רידניק: לפיקוח ובקרה, זכיינית בשם חברת ריבה יחזקאל.

סתיו שפיר: שהוא מקבל 1.2 מיליון.

<רן רידניק: כן.

ניסן סלומינסקי: ר' יצחק, רצית לשאול?

סתיו שפיר: על השוברים.

יצחק כהן: לגבי עידוד תעסוקה, 27.804.

יצחק כהן: 3642, בדף לפני אחרון.

יצחק כהן: יש כאן קיצוץ של כמעט שלושים מיליון שקלים.

יצחק כהן: עידוד תעסוקה, אוכלוסיות ייעודיות.

<רן רידניק: אם אתה שואל לגבי האוכלוסייה החרדית, זה שלושה מיליון שקלים.

יצחק כהן: לא.

יצחק כהן: אני מתכוון בכלל.

יצחק כהן: אתה מוריד כאן שלושים מיליון לגבי כל האוכלוסיות הייעודיות.

<רן רידניק: מעבר להרשאה להתחייב.

יצחק כהן: מורידים מהמזומן להרשאה להתחייב?

<רן רידניק: יש כאן תקנות בהן מתוקצב הכסף במקור והן עוברות לקרנות ייעודיות מהן יוצא הכסף.

<רן רידניק: לגבי חרדים למשל, זה שלושה מיליון שקלים כשבתוך התקנה הראשית אי אפשר להוציא שוברים ועוברים להיות שוברים לחרדים אבל בתקנה הייעודית הזאת להכשרה מקצועית.

<רן רידניק: זה עובר מתקנה לתקנה ושם זה מבוצע.

סתיו שפיר: מה אומרים השוברים האלה?

<רן רידניק: שוברי הכשרה מקצועית זה אחד מהכלים שמפעיל האגף להכשרה מקצועית שמוקצים למבקש העבודה שמגיע לאחד מגופי ההכוון.

<רן רידניק: נגיד מרכז הכוון בבני ברק כדוגמה.

<רן רידניק: הוא מגיע לשם, עובר איזשהו אבחון ואם הוא נמצא מתאים והוא רוצה לעבור הכשרה מקצועית עם שובר, הוא מקבל תשלום בפעימות עבור ההכשרה.

סתיו שפיר: איפה הוא עובד?

סתיו שפיר: הכסף עובר לחברות?

ניסן סלומינסקי: רבותיי, כבר דנו בזה.

סתיו שפיר: הכסף עובר לחברת השמה?

סתיו שפיר: לאיפה בדיוק זה זז?

סתיו שפיר: כשאנחנו רואים קיצוץ של שלושים מיליון שקלים, לאיפה הולכים השלושים מיליון השקלים?

<רן רידניק: זה לטובת השימוש, לטובת דורש העבודה.

<רן רידניק: הכסף הולך למוסד ההכשרה בהתאם לסיומו.

סתיו שפיר: מי המוסדות האלה?

מיכל בירן: אבל הבן אדם משלם קודם מכספו.

<רן רידניק: יש בארץ מאות רבות של מוסדות הכשרה.

<רן רידניק: הפעימה האחרונה הולכת אליו בתור מענק התמדה.

<רן רידניק: כלומר, הוא מקבל יותר מאשר עלות ההכשרה עצמה.

מיכל בירן: בביקור שלנו בלשכת התעסוקה של מחוז תל אביב, של ועדת העבודה והרווחה, הבנו שעבור ההכשרה המקצועית האנשים קודם משלמים מכספם שאין להם כי הם מובטלים ורק אחר כך השוברים האלה חוזרים.

<רן רידניק: זה כלי שמאופיין בעודף ביקוש גדול מאוד.

<רן רידניק: זה כלי שמוכח כיעיל ושימושי.

מיכל בירן: אבל צדקתי?

מיכל בירן: אנשים קודם משלמים?

<רן רידניק: בעיקר כדי לוודא התמדה בלימודים והתמדה בעבודה.

<רן רידניק: כרגע התוצאות שלהם הן תוצאות יפות.

מיכל בירן: אבל הבן אדם משלם למקום בו הוא מוכשר?

<רן רידניק: המימון עצמו של הבן אדם הוא של המוסד ומשלמים לבן אדם כהחזר וכתוספת עבור ההכשרה אחרי שסיים את תכנית הלימודים, ככל שהוא עובד.

ניסן סלומינסקי: מי בעד אישור פניות מספר 94 ו-95?

ניסן סלומינסקי: בעד – 6

ניסן סלומינסקי: ההעברות אושרו

ניסן סלומינסקי: ההעברה אושרה.

ניסן סלומינסקי: אנחנו ממשיכים בסדר היום.

משה גפני: זאת הייתה רביזיה?

ניסן סלומינסקי: כן.

ניסן סלומינסקי: רביזיה שאני הגשתי.

יצחק כהן: הם נפלו בפעם הקודמת והגישו רביזיה.

ניסן סלומינסקי: אנחנו ממשיכים בסדר היום.

ניסן סלומינסקי: המשך העברות צפויות להיות בסביבות 11:45.

ניסן סלומינסקי: נראה, לפי איך שנתקדם.

משה גפני: מתי אתה מעביר חמישים מיליון שקלים ליהודה ושומרון?

יצחק כהן: היום

ניסן סלומינסקי: מתי שיגיע.

משה גפני: תושבי הדרום לא מקבלים שקל והם ממשיכים לסחוט את הקופה של המדינה.

משה גפני: אחרי כן מתפלאים למה מעבירים כאן חוקים כאלה שרעים לציבור.

משה גפני: אני במקומכם הייתי מתבייש להעביר היום חמישים מיליון שקלים.

ניסן סלומינסקי: אני לא יודע על מה אתה מדבר.

משה גפני: אתה יודע בדיוק על מה אני מדבר.

משה גפני: חמישים מיליון שקלים לאמנה.

משה גפני: יהודה ושומרון.

משה גפני: יש עתיד יאשרו להם את זה כי הם נתנו להם חוק אנטי דתי.

יצחק כהן: גבעת החרולים, חמישים מיליון שקלים.

משה גפני: הולכים להעביר חמישים מיליון שקלים לאמנה ביהודה ושומרון.

ניסן סלומינסקי: אנחנו ממשיכים בסדר היום.